SYL pyytää opiskelijoilta vastauksia asumistoivekyselyyn

Maiju Laukkanen
2026-04-24T12:12:00Z

Alkuperäinen uutinen julkaistu Suomen ylioppilaskuntien liitto (SYL) ry:n sivuilla 23.4.2026.

Suomen opiskelija-asunnot SOA ry:n ja Suomen ylioppilaskuntien liitto (SYL) ry:n toteuttavat kyselyä korkeakouluopiskelijoiden asumistoiveista. Kyselyllä selvitetään opiskelijoiden asumistoiveita ja tarpeita sekä niiden keskinäistä tärkeysjärjestystä asuntovalinnoissa.

Kutsumme kaikki opiskelijat vastaamaan kyselyyn. Kyselyyn vastaavat voivat osallistua 50 euron S-ryhmän lahjakortin arvontaan.

Kyselyyn pääset vastaamaan tästä linkistä. Vastaaminen kestää noin 10-15 minuuttia. Kysely on vastattavissa kolmella kielellä suomeksi, ruotsiksi ja englanniksi. Kysely on auki 17.5. asti!

Opiskelijoiden asumistoiveiden selvittäminen on tällä hetkellä ajankohtaista, sillä opiskelija-asumisen tukiin, kannusteisiin ja rakentamista ohjaaviin järjestelmiin ollaan toteuttamassa useita perustavanlaatuisia muutoksia. Opiskelija-asumisen rakentamisen mahdollisuudet ovat tulevaisuudessa epävarmat ja kovien muutospaineiden kohteena.

Kyselyllä kerätään opiskelijoiden toiveita siitä, mihin suuntaan opiskelija-asumista tulisi tulevaisuudessa kehittää ja millaisia asuntoja rakentaa. Tätä ei voida määritellä muulla tavoin kuin laajalta ja monimuotoiselta opiskelijoiden joukolta kysymällä