ISYY etsii uusia edustajia YUFE Student Forumiin!

Maiju Laukkanen
2026-05-04T09:45:00Z

ISYY etsii kahta opiskelijaa edustajiksi YUFE Student Forumiin ja tuomaan oman näkökulmansa esiin YUFEn vision toteuttamisessa. Etsimme yhtä kandidaatti- ja yhtä maisteriopiskelijaa jatkamaan aikaisempien edustajien työtä. Hakijoilla tulee olla vähintään yksi vuosi opintoja jäljellä ennen suunniteltua valmistumisajankohtaa ja toivomme, että uudet edustajat voivat aloittaa työnsä jo syyskuussa 2026.

Opiskelijakeskeisyys, tasa-arvoisuus, avoimuus, monimuotoisuus ja osallisuus ovat YUFEn identiteetin ytimessä. Kannustammekin eri taustoista tulevia opiskelijoita hakemaan edustajiksi.

Mikä on YUFE?

The Young Universities for the Future of Europe (YUFE) on kymmenen nuoren ja tutkimusintensiivisen yliopiston allianssi ja Itä-Suomen yliopisto on sen osa. YUFE pyrkii toimimaan esikuvana nuoresta, opiskelijakeskeisestä, tasa-arvoisesta, avoimesta ja osallistavasta eurooppalaisesta yliopistosta. YUFEn toiminta perustuu jäsenyliopistojen, julkisen ja yksityisen sektorin sekä kansalaisten väliseen yhteistyöhön.

Mikä on YUFE Student Forum?

YUFE Student Forum on opiskelijoiden paikka vaikuttaa. Se takaa, että opiskelijoiden ääni kuullaan kaikessa YUFEn kehittämistyössä ja päätöksenteossa. Jokainen jäsenyliopisto, UEF mukaan lukien, valitsee YUFE Student Forumiin yhden kandidaatti-, maisteri- ja jatko-opiskelijatason edustajan.

Yhdessä nämä 30 opiskelijaa valitsevat oman johtokuntansa ja osallistuvat eri tavoin YUFEn työryhmissä tehtävään kehittämistyöhön.

Mikä on sinun roolisi?

Itä-Suomen yliopiston YUFE-opiskelijaedustajana pääset toimimaan erilaisissa rooleissa:

teet yhteistyötä muiden opiskelijaedustajien ja UEF:n YUFE-tiimin kanssa, jaat tietoa ajankohtaisista YUFE-aktiviteeteistä UEF:n opiskelijoille ja kuuntelet heidän mielipiteitään

olet osa kansainvälisen YUFE Student Forumin toimintaa ja varmistat, että UEF:n opiskelijoiden näkökulma otetaan huomioon

osallistut UEF:n “Osallistuminen kansainväliseen hallinto- ja työryhmätyöskentelyyn” -kurssille – edustajatehtäväsi jälkeen edustaja voi hakea ISYY:ltä 1–2 opintopisteen laajuista opintosuoritusta

olet aktiivisesti mukana yhden tai useamman YUFEn työryhmän toiminnassa ja edistät YUFEn suunnitelmia ja visiota käytännössä.

Ihanteellisella hakijalla on vähintään yksi vuosi kandidaatti- tai maisteriopintoja jäljellä ennen valmistumista. Hakija kommunikoi sujuvasti englanniksi ja hänellä on kokemusta kansainvälisissä tiimeissä työskentelystä tai mielenkiintoa sellaista kohtaan. Arvostamme vahvoja viestintätaitoja ja organisointikykyä sekä mielenkiintoa tai kokemusta yhdenvertaisuuden, monimuotoisuuden ja osallisuuden teemoista. Hakijan tulee voida käyttää noin 10 tuntia kuukaudessa edustajan työhön sekä olla valmis matkustamaan Euroopan alueella. Avoin ja inklusiivinen asenne sekä rohkeus kommunikoida ja toimia oma-aloitteisesti ovat keskeisiä. Hakijan tulisi ennen kaikkea olla motivoitunut, innostunut ja sitoutunut eurooppalaisen korkeakoulutuksen muovaamiseen.

YUFE Student Forumin hyödyt sinulle

Tämä on vapaaehtoinen ja palkaton mahdollisuus. Itä-Suomen yliopisto korvaa kuitenkin kaikki YUFEsta koostuvat kulut, (kuten edustajan matkakulut). Opiskelijaedustajuudesta on muitakin hyötyjä, sillä…

saat mahdollisuuden tehdä yhteistyötä ja verkostoitua opiskelijoiden ja henkilökunnan kanssa ympäri Eurooppaa

vahvistat kielitaitojasi ja kulttuurienvälistä osaamistasi

syvennät ymmärrystäsi Euroopasta toimintaympäristönä

saat mahdollisuuden olla osana luomassa uutta ja tekemässä alueellista koulutushistoriaa

saat todistuksen aktiviteeteistäsi (= hyvä lisä ansioluetteloon)

saat oikeuden hakea matka-apurahaa YUFE-tapaamisiin matkustamista varten Itä-Suomen yliopistolta.

Edustajavalintojen jälkeen UEF ja YUFE vastaavat perehdytyksestäsi.

Oletko valmis tekemään historiaa ja muokkaamaan Euroopan korkeakoulutuskenttää? Lähetä englanninkielinen hakemuksesi, mukaan lukien CV sekä motivaatiokirje (enintään 1 sivu), viimeistään tiistaihin 19. toukokuuta klo 17 mennessä otsikolla “YUFE STUDENT FORUM 2026” molempiin alla oleviin sähköposteihin:

ISYY: Mikko Aaltonen (mikko.aaltonen@uef.fi)

YUFE@UEF: Katinka Käyhkö (katinka.kayhko@uef.fi)

Lisätiedot hausta:

Hakuaika: 04/05/2026 to 19/05/2026

Haastattelut: 26., 27. tai 29.5.2025, mikäli mahdollista, paikan päällä (Kuopion tai Joensuun kampus

Valinnat: 9.6.2026

Perehdytys: mahdollisimman pian

Lisätietoa YUFEsta voit etsiä Kamusta, YUFEn verkkosivuilta tai ottaa yhteyttä nykyisiin Student Forumin edustajiin: uef-YUFEStudentReps@groups.uef.fi.

Uutista päivitetty 5.5.2026 klo 8.58: Vaihdettu suomenkielinen käännös alkuperäisen englanninkielisen tilalle.